
[bookmark: Sujet][bookmark: References]Europa-Parlamentets lovgivningsmæssige beslutning af 8. juli 2025 om udkast til Rådets afgørelse om indgåelse på Unionens vegne af protokollen om gennemførelsen af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (2025-2030) (14652/2024 – C10-0227/2024 – 2024/0263(NLE))
(Godkendelse)
Europa-Parlamentet,
–	der henviser til udkast til Rådets afgørelse (14652/2024), 
–	der henviser til protokol om gennemførelsen af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (2025-2030) (14781/2024), 
–	der henviser til den anmodning om godkendelse, som Rådet har forelagt, jf. artikel 43, stk. 2, og artikel 218, stk. 6, andet afsnit, litra a), nr. v), i traktaten om Den Europæiske Unions funktionsmåde (C10‑0227/2024),
–	der henviser til sin ikkelovgivningsmæssige beslutning af 8. juli 2025[footnoteRef:1] om udkastet til afgørelse, [1:  	Vedtagne tekster, P10_TA(2025)0143.] 

–	der henviser til budgetmæssig vurdering fra Budgetudvalget,
–	der henviser til forretningsordenens artikel 107, stk. 1 og 4, og artikel 117, stk. 7,
–	der henviser til henstilling fra Fiskeriudvalget (A10-0099/2025),
1.	godkender indgåelsen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter på den ene side og Grønlands regering og parlament samt Danmarks regering og parlament på den anden side.

